**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

за обществена поръчка с предмет:

**„Доставка и инсталация на хардуерна платформа за виртуализация и софтуер за нея”**

**Критерий за оценка: “Икономически най-изгодна оферта”**

Показателите, с тяхната относителна тежест за определяне на комплексната оценка за всяка оферта са:

* Техническа оценка - 40%;



* Финансова оценка - 60%



**Техническа оценка „ТOi”-** представлява оценка на качеството на техническото предложение на всеки участник.

**ТOi = (**WT1хТ1) + (WT2 хТ2) + (WT3 х Т3).

където:

* Т1 – *Време за реакция за отстраняване на възникнал проблем при работата на доставения хардуер и софтуер*;
* Т2 – *Срок на доставка*;
* Т3 – *Срок на гаранционната поддръжка*;
* WT1– 40 на сто ( 40% );
* WT2 – 30 на сто ( 30% );
* WT3 – 30 на сто ( 30% ).

*Показател T1 – Време за реакция за отстраняване на възникнал проблем при работата на доставения хардуер и софтуер (в часове).*

Показател Т1 за кандидат с пореден номер i се оценява по формулата:

***T1 = (Tmin / Ti)xl00***

където:

* Tmin – минимална стойност, определена измежду предложенията на всички участници;
* Ti – стойността на съответното предложение на участник „i“;

Максималната оценка Т1 на предложението е 100 точки.

Под „време за реакция” трябва да се разбира времето за което техническото лице със съответна квалификация трябва да пристигне в обекта, считано от получаване на заявката.

Предлаганият срок по този показател се изразява в часове. Предложенията по показателя се представят като цяло число или десетична дроб в часове с точност до втория знак след десетичната запетая. При изчисляването следва да се вземе като константа брой часове в работен ден – 8 часа. Времето за реакция не може да бъде по-малко от 1 час и се отнася за интервала от 9:00 до 17:30 часа в работни дни. Време на реакция не може да надвишава 6 часа след повикване.

*Показател T2 – Срок на доставка (в дни).*

Показател Т2 за кандидат с пореден номер i се оценява по формулата:

***T2 = (Tmin / Ti)xl00***

където:

* Tmin – минимална стойност, определена измежду предложенията на всички участници;
* Ti – стойността на съответното предложение на участник „i“;

Максималната оценка Т2 на предложението е 100 точки.

Срокът за доставка не може да бъде по-кратък от 1 календарен ден и не може да надвишава 2 месеца (60 календарни дни). Участник, който предложи срок на доставка, по-кратък от 1 календарен ден и надвишаващ 60 календарни дни ще бъде отстранен от участие. Предложенията по показател срок на доставка се представят като цяло число или десетична дроб в дни с точност до втория знак след десетичната запетая.

*Показател T3 – Срок на гаранционната поддръжка (в месеци).*

Показател Т3 за кандидат с пореден номер i се оценява по формулата:

***T3 = (Ti / Tmax)xl00***

където:

* Tmax – максимална стойност, определена измежду предложенията на всички участници;
* Ti – стойността на съответното предложение на участник „i“;

Максималната оценка Т3 на предложението е 100 точки.

Гаранционният срок се определя в месеци, и не може да бъде по-дълъг от 60 (шестдесет) месеца. В случай, че участник в процедурата предложи гаранционен срок по-дълъг от 60 (шестдесет) месеца, този участник се отстранява от по-нататъшно участие в процедурата.

Предложенията по показател гаранционен срок се представят като цяло число или десетична дроб в месеци с точност до втория знак след десетичната запетая. При изчисляването от календарни дни в месеци следва да се вземе като константа брой дни в месеца 30.

**Финансова оценка „COi”**

Финансовата оценка се изчислява по формулата:

***COi =* \*100**

Където е предложената цена в разглежданата оферта, а е най-ниската предложена цена от всички участници.



**Комплексна оценка „Oi”**

Комплексната оценка на всяка оферта се изчислява по формулата:

**Oi=0,40xTOi+0,60xCOi**

**\*ЗАБЕЛЕЖКА: Всички получени числа се изписват до втория знак, след десетичната запетая!**